The Kremlin Letter
<s>The Kremlin Letter () je američki špijunski film snimljen u režiji Johna Hustona i premijerno prikazan početkom 1970. godine.</s><s>Predstavlja adaptaciju istoimenog romana Noela Behna, pri čemu je zaplet djelomično bio inspiriran i tada aktualnim sovjetsko-kineskim raskolom koji je u to vrijeme nakratko dobio i oružanu komponentu i prijetio eskalacijom u nuklearni rat.</s><s>Nominalni protagonist, čiji lik tumači Patrick O'Neal, je obavještajni oficir američke mornaricekoga, zahvaljujući fotografskom pamćenju i tečnom govorenju ruskog, američke vlasti regrutiraju u malu, ali elitnu grupu obavještajaca koja ide u Moskvu obaviti delikatan zadatak pronalaženja kompromitirajućeg pisma kojim su se SAD ponudile za pomoć Sovjetima u napadu na kineska nuklearna postrojenja.</s><s>Radnja prikazuje kako se grupa prilikom izvođenja misije suočava sa šefom sovjetske kontrašpijunaže (čiji lik tumači Max von Sydow, ali i sa sumnjama da se među njenim vlastitim redovima nalaze izdajnici.</s>

<s>The Kremlin Letter je velikim dijelom sniman na lokacijama u Helsinkiju, koji je zahvaljujući lokalnoj arhitekturi, mogao relativno dobro "glumiti" Moskvu i druge sovjetske gradove tada uslijed Hladnog rata nedostupne zapadnim filmašima.</s><s>Nakon premijere nije imao nekog naročitog komercijalnog uspjeha, a i kritike su uglavnom bile mlake, zamjerajući Hustonu previše kompliciran zaplet vezan uz mnoštvo likova i publici teško razumljive diplomatske i špijunske intrige.</s><s>Kasniji kritičari su, pak, cijenili izuzetan realizam, bilo da je riječ o prikazu korupcije i crne burze kao dijela sovjetske svakodnevnice, bilo nimalo sentimentalnog ili patriotskog tretmana obavještajne djelatnosti u potpunoj opreci sa filmovima o Jamesu Bondu.</s><s>The Kremlin Letter je, koristeći labavljanje dotadašnjih cenzorskih standarda i homoseksualnost učinio važnim dijelom zapleta, prije svega kroz prikaz obavještajnih službi koji se koriste homoseksualnim agentima kao vrijednim resursom za prikupljanje podataka.</s><s>Dio kritičara je izuzetno mračan ton, koji posebno dolazi do izražaja u završnoj sceni filma, potakao da The Kremlin Letter usporede sa film noirima, uključujući i Hustonov dvije decenije stariji klasik Džungla na asfaltu.</s>

<s>Uloge
 Bibi Andersson ...</s><s>Erika
 Richard Boone ...</s><s>Ward/Robert Stuydevant
 Nigel Green ...</s><s>Lord Ashley's Whore/Janis
 Dean Jagger ...</s><s>Highwayman
 Lila Kedrova ...</s><s>Sophie
 Micheál MacLíammóir ...</s><s>Sweet Alice
 Patrick O'Neal ...</s><s>Charles Rone/"Yorgi"
 Barbara Parkins ...</s><s>B.A.
 Ronald Radd ...</s><s>Kapetan Potkin
 George Sanders ...</s><s>Warlock
 Raf Vallone ...</s><s>Puppet Maker
 Max von Sydow ...</s><s>Pukovnik Kosnov
 Orson Welles ...</s><s>Bresnavitch
 Anthony Chinn ...</s><s>Kitai
 Sandor Elès (naveden kao Sandor Eles) ...</s><s>Por.</s><s>Grodin 
 Niall MacGinnis ...</s><s>Erector Set
 Steve Zacharias ...</s><s>Dittomachine</s>

<s>Izvori</s>

<s>Vanjske veze</s>

<s>Američki filmovi
Špijunski filmovi
Triler filmovi
Filmovi o Hladnom ratu
Filmovi sa LGBT tematikom
Authority control 2</s>

